**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за животна средина и просторно планирање (во понатамошниот текст: МЖСПП) |
| Назив на предлогот на закон: | Предлог на Закон за утврдување на цена на водните услуги |
| Одговорно лице и контакт информации: |  Јадранка Иванова, Раководител на Сектор за ЕУМинистерство за животна средина и просторно планирање |
| Вид на Извештај | √ Нацрт[ ]  Предлог  |
| Обврската за подготовка на предлогот на закон произлегува од: | [ ] Годишната програма за работа на Владата на Република Македонија[ ] НПАА√ Заклучок на Владата на Република МакедонијаДруго \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Поврзаност со Директивите на ЕУ |  / |
| Дали нацрт извештајот содржи информации согласно прописите кои се однесуваат на класифицираните информации  | [ ] Да√ Не |
| Датум на објавување на нацрт Извештајот на ЕНЕР: | 17 март 2015 година |
| Датум на доставување на нацрт Извештајот до Министерството за информатичко општество и администрација: |  22.04.2015 година |
| Датум на добивање на мислењето од Министерството за информатичко општество и администрација: | \_\_.\_\_.2015 година |
| Рок за доставување на предлогот на закон до Генералниот секретаријат  | 22.05.2015 година |

**1. Опис на состојбите во областа и дефинирање на проблемот**

* 1. ***Опис на состојбите***

Во Република Македонија, цената на користењето на водата, како и цената на собирање и пречистувањето на урбаните отпадни води (во понатамошниот текст: цена на водна услуга) се уредени со Законот за снабдување со вода за пиење и одведување на урбани отпадни води, како и со Методологијата за утврдување на цената на водата за пиење и одведување на урбани отпадни води (Методологија). Цените на водоводните услуги треба да се определуваат согласност Методологијата, а ги донесуваат советите на општините, врз основа на предлог на градоначалникот и на Јавните комунални претпријатија (ЈКП). Ова ситуација предизвикува ЈКП да работат со многу мали приходи, кои не се доволни ниту за покривање на оперативните трошоци, а уште помалку да обезбедат финансиски средства за изградба на пречистителни станици за третман на урбаните отпадни води (ПСТУОВ). Согласно Законот за водите, во секое населено место во РМ со над 2000 жители потребно е до 2023 година да се изградат капацитети за пречистување на урбаните отпадни води. Праксата во РМ покажа дека цените за водоводните услуги најчесто се премногу ниски, и не се во согласност со методологија, што се должи на фактот дека не постои законска основа со која методологијата е задолжителна за примена, како и ниту еден субјект не врши контрола во однос на определувањето на цената на водоводната услуга.

* 1. ***Причини за проблемите кои се предмет на разгледување***

Постоечките правни акти кои го уредуваат прашањето за одредување на цената на водните услуги[[1]](#footnote-1) даваат минимална основа и опсег на трошоци за утврдување на цените за водоводните услуги со кои може да се обезбеди надоместување на трошоците на давателите на услугите за вода. Воедно, правната основа не е јасна, барањата се преклопуваат или се во конфликт во неколку закони и во подзаконските акти. Не е воспоставена јасна поврзаност меѓу активностите кои треба да се спроведат на национално ниво и оние на општинско ниво или на ниво на ЈКП. Исто така, постоечката Методологијата нема обврзувачка сила, односно не постои механизам на контрола со кој ЈКП и општините ќе бидат задолжени да ја применуваат истата. Од таа причина е потребна ревизија на правната рамка со цел да се прецизираат обврските и да се дадат јасни насоки за актерите во секторот води во однос на определувањето на тарифата за водоводни услуги.

Еден од најголемите проблеми со кои се соочува моменталниот тарифен систем за вода фактот што не се применува начелото на загадувачот плаќа, при што сегашните тарифи не ги покриваат сите трошоци на давателите на услугите за води, особено оние поврзани со собирањето и третманот на отпадните води; амортизацијата во некои случаи само делумно е рефлектирана во цената на водоводната услуга најчесто поради проблемите околу процената на основните средства и нивното нецелосно вклучување во сметководсвениот систем; тарифите не се ревидираат онолку често колку што е потребно за да ги рефлектираат промените во трошоците, барем на инфлацијата, како и во некои случаи делови од приходите се насочувани кон други потреби на општината или ЈКП, а не за секторот води.

**2. Цели на предлог регулативата**

Со донесување на Закон за утврдување на цена на водните услуги

 ќе се постигнат следните цели:

* да се обезбеди водните услуги да се финансиски достапни за населението, а вкупната цена на водните услуги за просечно домаќинство да биде достапна имајќи го во предвид вкупните приходи по домаќинства во подрачејто во кое се обезбедува водната услуга;
* да се обезбеди одржливо користење на инфраструктура за вршење на водните услуги, со крајна цел постигнување на целосен поврат на трошоците;
* да се подобри квалитетот наводните услуги со цел да се обезбеди непречено давање на услуги согласно најдобрите практики;
* да се озбезбеди постепена, а како крајна цел целосна, примена на начелото на загадувачот плаќа, корисникот плаќа и начелото на трошоци на ресурсот согласно Законот за водите;
* да се подобри ефикасноста на водните услуги, со крајна цел обезбедување на најдобри по квалитет водни услуги со најмалку трошоци.

**3. Можни решенија (опции)**

*3.1.* ***Опис на решението „не прави ништо“ - не донесување на* Закон за утврдување на цена на водни услуги**

Законот за снабдување со вода за пиеење и одведување на урбани води и Методологијата за утврдување на цената на водата за пиење и одведување на урбани отпадни води даваат минимална основа и опсег на трошоци за утврдување на цените за водоводните услуги со кои може да се обезбеди надоместување на трошоците на давателите на услугите за вода. Недонсеувањето на Законот за утврдување на цена на водни услуги ќе значи продолженоста на сегашната состојба при што не постои јасна поврзаност меѓу активностите кои треба да се спроведат на национално ниво и оние на општинско ниво или на ниво на ЈКП, исто така, постоечката Методологијата нема обврзувачка сила, и капацитетот на ЈКП е недоволен за да се спроведе истата во целост, како и за да се управува со нови инфраструктурни проекти.

*Опис на можните решенија (опции) за решавање на проблемот*

***ОПЦИЈА 1*** *– Да се донесе* Закон за утврдување на цена на водните услугиконтролиран од Министерството за животна средина и просторно планирање

***ОПЦИЈА 2****-Да се донесе* Закон за утврдување на цена на водните услугиконтролиран од Регулаторна комисија

Со донесувањето на Законот за утврдување на цена на водни услуги, Регулаторната комисија ќе ја определува висината на прагот на достапноста на тарифата за водоводните услуги (во која би биле вклучени цената за водоводните услуги плус надоместоците за вода од Законот за водите) која би се пресметувала како процент од просечниот приход по домаќинство на ниво на РМ. Исто така ќе има определување на механизам за контрола на определувањето на тарифата за висината на цената на водоводната услуга со воспоставување на Регулаторно тело за води, како дел од Регулаторната комисија за енергетика. Тарифите ќе ги опфатат најмалку: тарифа за снабдување со сурова вода, тарифа за водоснабдување, тарифа за собирање и одведување и тарифа за пречистување на отпадните води на ЈКП. Врз основа на Законот, ќе се донесе нова Методологија за тарифите за водните услуги, со која ќе се даде можност цената на водната услуга да се пресметува за период од три до шест години за секое ЈКП посебно, врз основа на трошоците и плановите за развој на ЈКП, при што Регулаторното тело врз основа на предлог од ЈКП определува опсег на цената од – до во кој опсег, советот на општината ја определува конкретната цена за водната услуга. Доколку во одреден период Советот не успее да ја определу цената, тогаш Регулаторната комисија со посебен акт ќе ја утврди истата која ќе биде задолжителна за ЈКП.

1. **Проценка на влијанијата на регулативата**

*Можни позитивни и негативни влијанија од секоја од опциите:*

*Опција– „Не прави ништо“*

*4.1 Економски влијанија -*

 *Има негативни влијанија од причина што сегашните тарифи не ги покриваат во целост оперативните трошоци и трошоците за одржување во ЈКП.*

*4.2 Фискални влијанија*

*Нема позитивни и негативни влијанија*

*4.3 Социјални влијанија*

*Нема позитивни и негативни влијанија*

*4.4 Влијанија врз животната средина*

*Има негативни влијанија од причина што не се генерираат приходи кои можат да обезбедат инвестиции во секторот води заради подобрување на водните услуги.*

*4.5 Административни влијанија и трошоци –*

*а) трошоци за спроведување*

*б )трошоци за почитување на регулативата*

*Нема позитивни и негативни влијанија*

**Опција 1**

*Можни позитивни и негативни влијанија од секоја од опциите:*

*4.1 Економски влијанија*

*Нема позитивни и негативни влијанија*

*4.2 Фискални влијанија*

*Нема позитивни и негативни влијанија*

*4.3 Социјални влијанија*

*Нема позитивни и негативни влијанија*

*4.4 Влијанија врз животната средина*

*Нема позитивни и негативни влијанија*

*4.5 Административни влијанија и трошоци –*

*а) трошоци за спроведување –*

*б)трошоци за почитување на регулативата*

*Нема позитивни и негативни влијанија*

**Опција 2**

*Можни позитивни и негативни влијанија од секоја од опциите:*

*4.1 Економски влијанија*

*Има позитивни влијанија од причина што тарифите за водните услуги ќе бидат определени врз реална проценка на трошоците, при што ќе се утврдуваат цели за постигнување кои треба да ги исполнат ЈКП. Со ова ќе се зголеми ефикасноста во работењето на ЈКП.*

*4.2 Фискални влијанија*

*Нема негативни влијанија. Позитивните влијанија ќе се обезбедат преку зголемување на ефикасноста на ЈКП.*

*4.3 Социјални влијанија*

*Има позитивни влијанија со кои цената на водната услуга нема да ги надмине можностите на населението да ги плати што се определува како праг на достапност преку утврдување на процент кој не смее да го надмине цената на водната услуга од просечниот приход по домаќинство на подрачјето на кое се обезбедува услугата.*

*4.4 Влијанија врз животната средина*

*Има позитивни влијанија со тоа што цената на водната услуга ќе биде утврдена на начин во која ќе бидат вклучени не само трошоците за одржување туку и трошоците за идни инвестиции и развој на ЈКП кое обезбедува водна услуга.*

*4.5 Административни влијанија и трошоци –*

*а) трошоци за спроведување –*

 *Ќе има трошоци за членовите во Регулаторната комисија за енергетика кои ќе работат на прашањата за утврдување на цената на водната услуга.*

*б)трошоци за почитување на регулативата*

*Ќе има административни трошоци за ЈКП заради подготвување на барањата и пропратната документација за одобрување на цената на водната услуга.*

**5. Консултации**

*5.1 Засегнати страни и начин на вклучување*

*Предлог на законот е објавен на веб страната на Министерството за животна средина и просторно планирање и ЕНЕР.*

*Доставен на мислење до:*

*-* Министерство за финансии;

- Секретаријат за законодавство;

- Министерство за информатичо општество и администрација;

-Министерство за економија;

-Mинистерство за земјоделство шумартсво и водостопанство;

-Министерство транспорт и врски;

-Министерство за правда;

-Регулаторна комисија за енергетика на РМ;

-Заменик претседател на Владата на Република Македонија задолжен за економски прашања ;

-Заедница на единиците на локална самоуправа и

-АДКОМ-Здружение на даватели на комунални услуги.

*5.2 Преглед на добиените и вградените мислења*

*5.3 Мислењата кои не биле земени предвид и зошто*

*/*

**6. Заклучоци и препорачано решение**

*6.1 Споредбен преглед на позитивните и негативните влијанија на можните решенија (опции)*

***ОПЦИЈА „Не прави ништо“***

*Позитивни влијанија -нема*

*Негативни влијанија –има*

*Опцијата “Не прави ништо” не е прифатлива затоа што не постојат механизми со кои Методологијата за утврдување на тарифи за видните услуг би била задолжителна*

***ОПЦИЈА 1 – Донесување на Закон за утврдување на цени на водните услуги кој ќе биде спроведуван од МЖСПП***

*Позитивни влијанија - нема*

*Негативни влијанија – нема*

*Опцијата 1 не е прифатлива затоа што само промената на органот не може да направи значаен исчекор во правилното утврдување на тарифата на водната услуга. Дури и ако се подобри правната рамка и се воспостави механизам на контрола на примената на Методологија, се уште постојат можности тарифата на водната услуга да не биде во целост прифатена поради тоа што МЖСПП е орган на државната власт.*

***ОПЦИЈА 2 – Донесување на Закон за утврдување на цени на водните услуги каде тарифата за водната услуга ќе биде утврдена од Регулаторна комисија***

*Позитивни влијанија - има*

*Негативни влијанија – нема*

*Опцијата 2 е прифатлива затоа што контролата во утврдувањето и примената на тарифата за водната услуга ќе ја има Реголаторната комисија за енергетика која е независна и самостојна во својата работа и одговара единствено пред Собранието на Република Македонија. На овој начин се обезбедува поголема сигурност дека тарифите за водните услуги ќе бидат утврдени независно и врз реално направените трошоци на ЈКП.*

* 1. *Ризици во спроведувањето и примената на секое од можните решенија (опции)*

*Нема*

* 1. *Препорачано решение со образложение*

*Да се прифати Опцијата 2 и да се донесе Закон за утврдување на цени на водните услуги во кој утврдувањето на тарифите за водните услуги ќе се врши од страна на Регулаторната комисија за енергетика.*

**7. Спроведување на препорачаното решение**

*7.1 Потреба од менување на закони и подзаконска регулатива во областа или други сродни области*

 *Потребна е промена на Законот за енергетика заради воведување на одредба со која ќе се уреди дека Регулаторната комисија за енергетика, покрај надлежностите утврдени со Законот за енергеика може да биде надлежна и за работи кои се утврдени со друг закон.*

Потребно е усогласување на одредбите од Законот за водосопанства кои се однесуваат на утврдување на надоместокот за испорачана количина на вода за водоснабдување да се усолгасат со одредбите на овој закон најдоцна до 1 јануари 2016 година.

*7.2 Потребни подзаконски акти и рок за нивно донесување*

Потребно е донесување на 4 подзаконски акити и тоа:

1. Методологијата за утврдување на тарифи за водни услуги (член 5),

2. Правилник за начинот и постапката на постапување со барањето за утврдување на тарифа за водна услуга, Планот за прилагодување и другите податоци (во понатамошниот текст: поднесоци) доставени од давателот на водната услуга (член 12),

3. Упатство за подготовка на Барањето за утврдување на тарифа за водна услуга, поднесоците и на критериумите за оцена (член 12),

4. Одлука ја утврдува висината на надоместокот од постапката за утврдување на тарифите за водни услуги (член 8).

**Крајниот рок за нивно донесување е 30 септември 2016 година.**

*7.3 Органи на државната управа, државни органи и други органи надлежни за спроведување*

*Министерство за животна средина и просторно планирање*

*Регулаторната комисија за енергетика*

*Државниот инспекторат за животна средина*

* 1. *Активности за обезбедување на ефикасно спроведување на предлогот на закон*

 **8. Доставување на Годишен извештај на Регулаторната комисија за енергетика до Собранието на Република Македонија.**

**Дополнително ќе се врши редовно следење и евалуација на примената на одредбите од законот.**

* 1. *Начин на следење на спроведувањето*

*Спроведувањето на законот се врши преку воспоставени индикатори за следење на спроведувањето на законот во однос на тоа колку ЈКП ја применуваат тарифата за водната услуга утврдена со овој закон и во кој временски период се услогасиле со истата.*

* 1. *Евалуација на ефектите од предлогот на закон и рокови*

*Спроведување на оцена на регулативата.*

**Изјава од државниот секретар**

**Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот.**

**Датум: д-р Соња Лепиткова \_\_\_\_\_\_\_\_\_\_\_\_\_\_\_\_\_\_\_**

 **потпис на државен секретар**

**Изјава од министерот**

**Врз основа на резултатите од анализите прикажани во Извештајот за проценка на влијанието на регулативата сметам дека препорачаното решение (опција) претставува најдобар начин за решавање на проблемот и постигнување на очекуваните ефекти на најекономичен начин.**

**Датум:\_\_\_\_\_\_\_\_\_\_\_\_ Nurhan Izairi**

**потпис на министерот**

1. Законот за снабдување со вода за пиење и одведување на урбани отпадни води (“Службен весник на РМ“ бр. 68/2004, 28/2006, 103/2008 и 17/2011) и Методологијата за утврдување на цената на водата за пиење и одведување на урбани отпадни води (“Службен весник на РМ“ бр. 107/2005) [↑](#footnote-ref-1)